ወደ መግለጫው እንመለስ፤ ሕወሓት በዚህ መግለጫው መግቢያ ላይ፤ የአክሱም መንግሥት እስከወደቀበት ጊዜ ድረስ ትግራይ 'የአክሱም መንግሥት' እየተባለች ትጠራ እንደነበር ይገልፃል። ይህን የሕወሓት ስህተት አንድ ማለት ይቻላል፡፡ የዛሬይቱ አዲስ አበባ ከደጋ ሐቡር እስከ መተማ፣ ከጋምቤላ እስከ ዛላ አንበሳ ለሚገኘው የኢትዮጵያ ሕዝብ ዋና ከተማ እንደሆነች፣ መንግሥቱ የአዲስ አበባ መንግሥት እንደሚባለው ሁሉ አክሱምም አሁን ከአለችው ብዙ እጥፍ ለምትሰፋው ኢትዮጵያ፤ ዋና ከተማ ስለነበረች የአክሱም መንግሥት መባል የሚለው አያስኬድም፡፡ በሌሎች አገሮች የሚሆነው እንዲህ በመሆኑ በኢትዮጵያ ሲሆን የሚለወጥ ነገር የለውም። በእኔ እምነት፤ የሕወሓት ስም ባለበት መቀጠል ይህን ችግር ይዞ መጓዝ ይሆናል፡፡ ልክ እንደ ትናንቱ “የአክሱም መንግሥት የእኔ እንጂ የሌላው ኢትዮጵያዊ አይደለም” ማለትን ያመጣል፡፡
